Ministerstvo kultúry Slovenskej republiky v spolupráci so Zväzom múzeí 
na Slovensku a Radou galérií Slovenska, v súlade so Štatútom národnej súťaže Múzeum roka, vyhlásilo dňa 18. mája 2006 na Festivale slovenských múzeí v Múzeu liptovskej dediny v Pribyline IV. ročník súťaže Múzeum roka 2006. 

V súťaži, ktorej poslaním je oceniť komplexný profesionálny prístup a výnimočné výsledky pri napĺňaní základných múzejných, galerijných funkcií a realizácii odborných múzejných, galerijných činností, sa pre rok 2006 umiestnili na prvom mieste, resp. titul Múzeum roka, Galéria roka získali:

 
v skupine A

Slovenské národné múzeum – Prírodovedné múzeum v Bratislave Múzeum roka 2006
 (špecializované múzeá a galérie s celoslovenskou pôsobnosťou)

v skupine B 

Galéria Petra Michala Bohúňa v Liptovskom Mikuláši 
Galéria roka 2006 
(regionálne, mestské a miestne múzeá a galérie)